**Кепіл нысанасы**

|  |
| --- |
| Құпия |
|  |
| [*Конкурс жеңімпазының атауын көрсетіңіз*]( Кепіл беруші )және  «Тау-Кен Самұрық» ұлттық тау-кен компаниясы» акционерлік қоғамы( Кепіл ұстаушы )арасындағы**«Tau-Ken Temir» ЖШС және «Silicon mining» ЖШС жарғылық капиталындағы қатысу үлесінің [*санын көрсетіңіз*] % кепіл шарты** |

Мазмұны

Contents lbl Бет

[1. Түсіндірме және анықтамалар 3](#_Toc108718817)

[2. Шарттың мәні 5](#_Toc108718818)

[3. Кепіл нысанасын иелену және пайдалану 6](#_Toc108718819)

[4. Кепіл берушінің міндеттері 6](#_Toc108718820)

[5. Кепіл ұстаушының міндеттері 8](#_Toc108718821)

[6. Кепіл ұстаушының құқықтары 9](#_Toc108718822)

[7. Өндіріп алуды қолдану 9](#_Toc108718823)

[8. Кепілді тоқтату 10](#_Toc108718824)

[9. Тараптардың жауапкершілігі 10](#_Toc108718825)

[10. Растамалар және кепілдіктер 10](#_Toc108718826)

[11. Еңсерілмес күш жағдайлары (форс-мажор) 11](#_Toc108718827)

[12. Басқа да ережелер 11](#_Toc108718828)

[13. Тараптардың қолдары мен деректемелері 14](#_Toc108718829)

Астана қаласы, 2022 жылғы [*күнді көрсетіңіз*]

Осы Мүліктің кепіл шарты (бұдан әрі – «**Шарт**»):

1. **[*Конкурс жеңімпазының атауын көрсетіңіз*]** атынан[*құжатты көрсетіңіз*] негізінде әрекет ететін [*лауазымы мен аты-жөнін көрсетіңіз*] (бұдан әрі– «**Кепіл беруші**»); және
2. Қазақстан Республикасыныңзаңнамасы бойынша құрылған, Қазақстан Республикасы, Астана қаласы, Сығанақ көшесі 17/1 құрылыс мекенжайы бойынша орналасқан, БСН 090240000101 заңды тұлға **«Тау-Кен Самұрық» ұлттық тау-кен компаниясы» акционерлік қоғамы** атынан [*құжатты көрсетіңіз*] негізінде әрекет етін [*лауазымы мен аты-жөнін көрсетіңіз*] (бұдан әрі – «**Кепіл ұстаушы**»), және

бірлесіп «**Тараптар**», ал жеке «**Тарап**» немесе жоғарыда көрсетілгендей аталатындар арасында,

1. Қазақстан Республикасы Үкіметінің 2020 жылғы 29 желтоқсандағы № 908 қаулысымен «Tau-Ken Temir» ЖШС мен «Silicon mining» ЖШС-ны бәсекелес ортаға беру көзделгенін;
2. 2024 жылғы 31 қаңтарда Кепіл ұстаушы Кепіл беруші жеңімпаз деп танылған «Tau-Ken Temir» ЖШС мен «Silicon mining» ЖШС-ның жарғылық капиталындағы 51% бастап 100%-ға дейінгі қатысу үлесін сату бойынша екі кезеңді ашық конкурс нысанасында сауда-саттықты қткізу турадлы хабарландыруды (Кепіл ұстаушының салалық комиссия отырысының [*нөмірін көрсетіңіз*] № [*нөмірін көрсетіңіз*] хаттамасына сәйкес);
3. 2024 жылғы [*укажите дату*] Кеплі беруші мен Кепіл ұстаушы арасында № [*нөмірін көрсетіңіз*] «Tau-Ken Temir» ЖШС мен «Silicon mining» ЖШС-ның жарғылық капиталындағы % [*санын көрсетіңіз*] қатысу үлесін сатып алу-сату шарты (бұдан әрі – **«Сатып алу-сату шарты»**) жасалғанын;
4. Сатып алу-сату шартының талаптарына сәйкес Кепіл ұстаушы Сатып алу-сату шарт бойынша Кепіл берушіге төлемді [*бөліп төлеу немесе бөліктеп төлеу (транштармен*)] ұсынуға келіскенін
5. Кепіл беруші Кепіл ұстаушыға Кепіл берушінің қамтамасыз етілген міндеттемелерді (төменде айқындалғандай) төлеуін және өтеуін қамтамасыз ету үшін осы Шарттың талаптарымен кепіл беруге келіскенін,

**НАЗАРҒА АЛА ОТЫРЫП** жасалды.

Тараптар төмендегілер туралы келісті:

# Түсіндірме және анықтамалар

## Осы Шарттың мақсаттары үшін онда пайдаланылған, төменде бас әріппен көрсетілген анықтамалар, егер контексте өзгеше тікелей айқындалмаса, келесі мағынаға ие болады:

«**Азаматтық кодекс»** бірлесіп Қазақстан Республикасының Жоғарғы Кеңесі 1994 жылғы 27 желтоқсанда қабылдаған Қазақстан Республикасының Азаматтық кодексін (Жалпы бөлім) және өзгерістерді ескере отырып, 1999 жылғы 1 шілдедегі № 409-I Қазақстан Республикасының Азаматтық кодексін (Ерекше бөлім) білдіреді;

«**Қатысу үлесі/ Мүлік/Кепіл нысанасы**» «Tau-Ken Temir» ЖШС мен «Silicon mining» ЖШС-ның жарғылық капиталындағы *[санын көрсетіңіз]* % (*[санын жазумен көрсетіңіз]*)қатысу үлесін білдіреді;

«**Кепіл**» қамтамасыз етілген міндеттемелердің орындалуын қамтамасыз ету мақсатында осы Шартқа сәйкес Кепіл ұстаушының пайдасына құрылған Кепіл нысанасына кепіл құқығын білдіреді;

«Кепіл құны» «КПМГ Такс энд Эдвайзори» ЖШС -мен анықталған [*құнын көрсетіңіз*] ([*санын жазумен көрсетіңіз*]) теңгені құрайтын Кепіл құнын білдіреді;

«**Расталған көшірме**» құжаттың түпнұсқасының көшірмесін білдіреді, ол: (a) нотариалды куәландырған және қажет болған жағдайда апостиль қойылған немесе заңдастырылған; немесе (b) егер Кепіл ұстаушы үшін қолайлы болса, Кепіл берушінің атқарушы органы басшысының қолымен осындай құжаттың дұрыс көшірмесі ретінде куәландырылған;

«**Компания**» Қазақстан Республикасының заңнамасы бойынша заңды тұлға ретінде тіркелген, бизнес-сәйкестендіру нөмірі: 131240001446 «Tau-Ken Temir» ЖШС және Қазақстан Республикасының заңнамасы бойынша заңды тұлға ретінде тіркелген, бизнес-сәйкестендіру нөмірі: 081240012710 «Silicon mining» ЖШС-ны білдіреді;

«**Қамтамасыз етілген міндеттемелер**» Кепіл берушінің 2.3-тармақта көрсетілген міндеттемелерін білдіреді;

«**Міндеттемелерді орындамау оқиғасы**» Кепіл берушінің Кепіл ұстаушыға Сатып алу-сату шарты бойынша Сатып алу бағасын төлеу бойынша қандай да бір төлемты төлемеуін білдіреді. Міндеттемелерді орындамау оқиғасы, егер ол жойылмаса немесе оған байланысты талаптардан бас тарту ұсынылмаса, «аяқталмаған» болып табылады;

«**Бақылаудың ауысуы**» қатысушыны Кепіл ұстаушыдан Кепіл берушіге ауыстыруға байланысты Компанияны тиісті Тіркеуші органда мемлекеттік қайта тіркелуін білдіреді;

«**Қамтамасыз ету кезеңі**» осы Шарт күшіне енген кезден басталатын және Кепіл беруші Сатып алу-сату шартында көзделген толық көлемде Сатып алу бағасын төлеу жөніндегі міндеттемені орындағаннан кейінгі келесі күні аяқталатын кезеңді білдіреді;

«**Сатып алу бағасы**» Сатып алу-сату шартында көзделген Қатысу үлесінің жалпы құнын білдіреді;

«**Жұмыс күні»** Қазақстан Республикасының заңнамасында белгіленген мереке және өзге де демалыс күндерінен басқа, екінші деңгейдегі банктер Қазақстан Республикасында әдеттегі банк операциялары үшін ашық кез келген күнді білдіреді;

«**Тіркеу**» Қазақстан Республикасының заңнамасы бойынша Кепіл нысанасының ауыртпалығын тіркеуді жүзеге асыруға уәкілетті тиісті тіркеуші органдарда Кепілді және оған кез келген өзгерістер мен толықтыруларды Тіркеуші органда шектеусіз тіркеуді қоса алғанда, тіркеуді білдіреді;

«**Тіркеуші орган**» «Азаматтарға арналған үкімет» мемлекеттік корпорациясы» КЕАҚ-ты қоса алғанда, бірақ онымен шектелмей, Қазақстан Республикасының қолданыстағы заңнамасына сәйкес тіркеуді жүзеге асыруға уәкілетті мемлекеттік органды, құзыретті органды, тіркеуші органды немесе өзге де уәкілетті органды білдіреді;

«**Нарықтық құны**» Шарттың 2.2-тармағында Тараптар айқындаған Кепіл нысанасының құнын білдіреді;

«**теңге**» Қазақстан Республикасының ұлттық валютасын білдіреді.

## Осы Шартта:

### «**Тараптарға**» нұсқау осы Шарттың тараптарын көрсету болып табылады және егер өзге жайттар көзделмесе, олардың құқық мирасқорлары мен цессионарийлерін (осы Шартта көзделмеген құқық мирасқорлары мен цессионарийлерді қоспағанда) көрсетуді қамтиды;

### тармақтардың, қосымшалардың және абзацтардың мазмұны осы Шартты түсіндіру кезінде ескерілмейді және сілтеме жасауға ыңғайлы болу үшін ғана пайдаланылады;

### егер осы Шартта өзгеше көзделмесе, осы Шартқа барлық қосымшалар осы Шарттың ажырамас бөліктері болып табылады және тиісінше, «**Шартты**» көрсету осы Шартқа барлық қосымшаларды да қамтиды және «**қосымшаны**» көрсету осы Шарттың қосымшасына нұсқау болып табылады;

### егер контексттен өзгеше туындамаса, «**тармақты**» көрсету қосымшаны есепке алмай осы Шарттың тармағын көрсету болып табылады және «**абзацты**» көрсету осындай нұсқау қамтылған тиісті қосымшаның абзацын көрсету болып табылады;

### «**осы тармақ**» деген сөз, егер одан кейін тармақтың нақты бөлігінің нөмірі көрсетілмесе, осы сөйлемше пайдаланылатын барлық тармаққа қатысты болады;

### «**тұлғаға**» нұсқау жеке тұлғаны, заңды тұлғаны, заңды тұлға мәртебесінсіз құрылуын және олардың құқықтық мирасқорларын және цессионарийлерді нұсқауды қамтиды;

### көпше түрінде көрсетілген сөздер олардың жеке түрде және керісінше тиісті мағынасын қамтиды; және

### «**қамтиды**», «**қоса алғанда**», «**атап айтқанда**», «**оның ішінде**» деген сөздерден немесе ұқсас мағынадағы өзге де тіркестерден басталатын кез келген ережелер мысалдарды баяндау ретінде түсіндіріледі және алдыңғы сөздер мен ережелердің мағынасы мен мәнін шектемейді.

# Шарттың мәні

## Осы Шартқа сәйкес Кепіл беруші Кепіл берушінің қамтамасыз етілген міндеттемелерді толық және тиісінше орындауын қамтамасыз ету ретінде Кепіл ұстаушыға Кепіл нысанасына кепіл құқығын қайтарып алмастан және сөзсіз береді және Кепіл ұстаушыға Кепіл нысанасының құнынан басқа кредиторлар алдында басымдықпен қамтамасыз етілген міндеттемелерді қанағаттандыруға бірінші кезектегі басым құқық береді.

## Кепіл берушінің сатып алу-сату шартының тарабы ретіндегі кез келген уақытта оған тиесілі, оның берешегін құрайтын немесе ол қабылдаған, нақты да, шартты да, жеке-дара немесе бірлесіп, не негізгі борышкер немесе кепілгер ретінде, не өзге де сапада қабылданғанға дейінгі қолда бар және болашақтағы ақшалай міндеттемелері Кепіл ұстаушының Сатып алу-сату шарты шеңберінде, оның ішінде шектеусіз, тарап ретінде қамтамасыз етілген міндеттемелер болып табылады:

### осы Шартқа сәйкес Мүлік кепілімен қамтамасыз етілген Сатып алу-сату шарты бойынша сатып алу бағасына төлем жүргізілетін келесі мөлшерлерде кез келген төлем: бірінші төлем [*мөлшерін көрсетіңіз*], [*мерзімін көсетіңіз*] ішінде төленеді, екінші төлем [*мөлшерін көрсетіңіз*] [*мерзімін көсетіңіз*] бастап [*мерзімін көсетіңіз*] дейін төленеді, үшінші төлем [*мөлшерін көрсетіңіз*] [*мерзімін көсетіңіз*] бастап [*мерзімін көсетіңіз*] дейін төленеді, [*басқа да төлемді қосу*],

### Сатып алу-сату шартына байланысты тиесілі кез келген айыппұлдар, өсімпұлдар, тұрақсыздық айыбы, шығындар, шығыстар, алымдар, комиссиялар, төлемдер немесе ұқсас төлемдер,

### Кепіл нысанасын немесе осы Шарт бойынша Кепіл ұстаушының кез келген құқықтарын сақтау үшін Кепіл ұстаушы төлеген кез келген және барлық сомалар,

### Кепіл берушінің сатып алу-сату шарты бойынша өз міндеттемелерін тиісінше орындамауына байланысты Кепіл ұстаушыға өтеуге жататын барлық залалдар,

### міндеттемелерді орындамау оқиғасы туындағаннан кейін Кепіл берушінің қандай да бір қарызын, міндеттемелерін немесе берешегін өндіріп алу немесе мәжбүрлеп өндіріп алу бойынша қандай да бір талап қоюлар (сот талқылауларын қоса алғанда) жағдайында, Кепіл нысанасын алып қоюға, сақтауға, иеліктен шығаруға немесе өндіріп алуға немесе Кепіл ұстаушының тиісті комиссиялық шығыстармен және сот шығындарымен бірге осы Шарт бойынша өз құқықтарын өткізуіне байланысты шығыстар, және

### Сатып алу-сату шарты немесе осы Шарт бойынша Кепіл берушіден Кепіл ұстаушыға тиесілі кез келген өзге де төлемдер;

# Кепіл нысанасын иелену және пайдалану

## Кепіл беруші Бақылау ауысқан күннен бастап осы Шартта көзделген шектеулерді ескере отырып, Кепіл нысанасына иелік етуді жүзеге асырады және оны пайдалана алады. Кез келген жағдайда Кепіл беруші мұндай құқықтар мен өкілеттіктерді Кепіл ұстаушының пікірі бойынша осы Шарт бойынша Кепіл ұстаушының құқықтарына, Кепіл нысанасының құнына немесе Кепіл ұстаушының Кепіл нысанасынан өндіріп алу мүмкіндігіне нұқсан келтірмейтін және осы Шарттың талаптарына өзгеше түрде қайшы келмейтін тәсілмен жүзеге асырады.

# Кепіл берушінің міндеттері

## Егер Кепіл ұстаушымен жазбаша нысанда өзгеше келісілмесе, Кепіл беруші:

### Кепіл берушінің тіркеу орны бойынша тиісті Тіркеуші органда Бақылау ауысқан күні немесе күнге дейін дереу Тіркеуді қамтамасыз етуді және Кепіл ұстаушыға тиісті Тіркелген күннен бастап 2 (екі) жұмыс күні ішінде Тіркеу туралы куәландыратын құжаттардың түпнұсқаларын ұсынуға (осы Шарттың талаптарына сәйкес тіркелген Кепіл туралы мәліметтерді қамтитын Кепілді тіркеу туралы куәлікті қоса алғанда, шектеусіз; және (немесе) Кепіл ұстаушының негізделген пікірі бойынша Тіркеу туралы куәландыратын өзге де құжаттар);

### Бақылау ауысқан күннен бастап Кепіл нысанасына меншік құқығын сақтауға және Қамтамасыз ету кезеңінің соңына дейін Кепіл нысанасының жалғыз заңды меншік иесі болып қалуға;

### Қамтамасыз ету кезеңі ішінде және егер қолдануға болатын болса, онда Бақылау ауысқан күннен бастап Кепіл ұстаушының алдын ала жазбаша келісімін алмай келесі іс-әрекеттерді жүзеге асырмауға:

#### Кепіл нысанасына қатысты кейінгі кепілдер немесе ауыртпалықтар жасау немесе Кепіл нысанасының тұтастай немесе Кепіл нысанасының кез келген бөлігіне қатысты кепілдің немесе ауыртпалықтың және (немесе) сенімгерлік басқарудың болуына жол беру;

#### Кепіл нысанасын, тұтастай алғанда немесе Кепіл нысанасының кез келген бөлігін сату, беру немесе өзгеше түрде иеліктен шығару;

#### осы Шартта көзделген құқықтарды қоспағанда, өзге тұлғаның пайдасына Кепіл нысанасына қатысты қандай да бір мүліктік құқықтарды, сатып алу құқығын немесе өзге де құқықтарды беру;

### Бақылау ауысқан күннен бастап Кепіл ұстаушыны Кепіл берушінің Кепіл нысанасын иеленуіне теріс әсер етуі мүмкін ықтимал тәуекелдер туралы ескертуге және (немесе) Кепіл нысанасының Нарықтық құнын осы Шартта айқындалған Нарықтық құнмен салыстырғанда Кепіл берушіге бұл жөнінде белгілі болған кезден бастап 5 (бес) жұмыс күнінен аспайтын мерзімде төмендетуге, сондай-ақ зақымдауы, нашарлатуы немесе Кепіл құнын төмендетуі, немесе Кепіл нысанасын жоғалтуына әкеп соғуы мүмкін қандай да бір іс-әрекеттерден аулақ болуға;

### Бақылау ауысқан күннен бастап Кепіл нысанасы беретін құқықтарда ешқандай өзгерістерге жол бермеуге және Кепіл берушіге көрсетілген өзгерістер туралы белгілі болған күннен бастап 2 (екі) жұмыс күнінен кешіктірмей Кепіл нысанасы беретін құқықтардағы кез келген өзгерістер туралы Кепіл ұстаушыны хабардар етуге және Кепіл ұстаушыға Кепіл нысанасына қатысты өзі білетін, Кепіл ұстаушы мезгіл-мезгіл қандай құжаттарды немесе ақпаратты (оның ішінде Кепіл беруші органдарының шешімдерін және оның қаржылық есептілігін) сұрата алатын құжаттарды немесе ақпаратты дереу беруге;

### Бақылау ауысқан күннен бастап осы Шарттың қолданылу мерзімі ішінде Кепіл нысанасының сақталуын қамтамасыз ету үшін және құзыретті органдардың Кепіл нысанасына ауыртпалық салуын болдырмау үшін және оны үшінші тұлғалардың шағымдарынан қорғау үшін, сондай-ақ Кепіл берушіге белгілі, Кепіл нысанасының сақталуына елеулі және қолайсыз әсер етуі мүмкін барлық мән-жайлар туралы барлық ықтимал заңды шараларды қабылдауға;

### Қамтамасыз ету кезеңі ішінде үшінші тұлғалар банкроттық, оңалту, жеделдетілген оңалту, берешекті немесе Кепіл берушіге немесе Компанияға қатысты ұқсас рәсімдерді қайта құрылымдау рәсімдеріне бастамашылық жасаған жағдайда, көрсетілген рәсімдердің кез келгеніне бастамашылық жасау немесе жоспарланған бастамашылық ету туралы Кепіл ұстаушыны, бірақ Кепіл берушіге бұл жөнінде белгілі болған күннен бастап 3 (үш) жұмыс күнінен кешіктірмей хабардар етуге;

### Бақылау ауысқан күннен бастап Кепіл ұстаушының талабы бойынша дереу Қатысу үлесіне қатысты Компания қатысушысының құқықтарын жүзеге асыруға және Кепіл ұстаушының осы Шарт бойынша өз құқықтарын іске асыруына арналған сенімхатқа қол қою және Кепіл ұстаушыға беру, оның ішінде Қатысу үлесін Кепіл ұстаушының немесе Кепіл ұстаушы өз қалауы бойынша айқындайтын кез келген басқа тұлғаның пайдасына иеліктен шығару жөніндегі кез келген құжаттарға қол қою. Осындай сенімхат Кепіл ұстаушыға (не Кепіл ұстаушы деп көрсетілген адамдарға) оны берген күннен бастап әррекет ету мерзімімен бір жылға берілуі тиіс және Кепіл ұстаушы (осындай басқа да тұлғалар) міндеттемелерді орындамау оқиғасы басталған және жалғасқан жағдайда ғана пайдалана алады. Кепіл беруші осы сенімхаттың осы Шарттың мақсаттары үшін жарамды, толық күшінде және қолданыста болуын қамтамасыз етеді және мұндай сенімхатты оның қолданылу мерзімі аяқталғанға дейін бір айдан кешіктірмей немесе Кепіл ұстаушының талап етуі бойынша ұзартуға міндеттенеді;

### Бақылау ауысқан күннен бастап, егер қолданылатын болса, Кепіл нысанасына байланысты барлық салықтарды, тіркеу алымдарын және бюджетке төленетін басқа да міндетті төлемдерді төлеуге;

### Бақылау ауысқан күннен бастап басталған немесе қаупі бар Кепіл нысанасының барлығын немесе бір бөлігін тыйым салу, тыйым салу, ауыртпалық салу, міндетті түрде сатып алу, иеленуге кірісу немесе сату мақсатында үшінші тұлға бастаған кез келген іс-әрекеттер туралы, сондай-ақ Кепіл нысанасының қандай да бір бөлігіне байланысты өзіне белгілі болған кез келген талап қоюлар, наразылықтар немесе жазбаша нысанда ресімделген талаптар туралы Кепіл ұстаушыны дереу хабардар етуге және үшінші тұлға бастаған және Кепіл нысанасына қатысты кез келген сот талқылаулары (тыйым салу, тыйым салу, ауыртпалық салу, иеленуге немесе сатуға арналған талқылауды қоса алғанда) барысында өз құқықтарын қорғауға;

### Кепіл ұстаушының сұрау салуы бойынша Бақылау ауысқан күннен бастап, Кепіл ұстаушыға демалыс және мереке күндерінен басқа кез келген уақытта Кепіл нысанасының құнын бағалауды жүргізу үшін жәрдем көрсету, оның ішінде Кепіл ұстаушының сұрау салуы жіберілген күннен бастап 10 (он) жұмыс күнінен аспайтын мерзімде қажетті ақпарат пен құжаттамаға қол жеткізуді ұсыну;

### егер Кепіл ұстаушы тартқан тәуелсіз бағалаушы айқындаған Кепіл нысанасының құны Кепіл құнының деңгейінен 5%-дан (бес пайыз) артық соманы құрайтын болса, Кепіл ұстаушыға осы Шартқа қосымша келісімге қол қою арқылы осы Шарттың талаптарында Кепіл ұстаушы үшін қолайлы қосымша қамтамасыз етуді (бұл туралы кепіл ұстаушы кепіл берушіні хабардар етеді) ұсыну. Тараптар осындай қосымша қамтамасыз ету де қамтамасыз етілген міндеттемелердің орындалуын қамтамасыз ету ретінде кепілге берілетіндігімен келіседі;

### Бақылау ауысқан күннен бастап қолданылатын болса, кез келген мемлекеттік органдардан немесе агенттіктерден немесе соттардан алынған Кепіл нысанасына қатысты барлық рұқсаттарды, лицензияларды және келісімдерді (егер олар болса) алу, сақтау, уақтылы жаңарту және күшінде ұстап тұруға, сондай-ақ барлық қажетті құжаттарды, есептілікті ұсынуға, кез келген тіркеу немесе ұқсас алымдарды төлеуге, осы Шарт бойынша өз міндеттемелерін орындау және (немесе) осы Шарттың заңдылығын, жарамдылығын және талап қою күшін қамтамасыз ету үшін Қазақстан Республикасының заңнамасына сәйкес талап етілуі мүмкін тіркеуді және өзге де қажетті іс-әрекеттерді жүзеге асыруға;

### Кепіл ұстаушы қол қойған осы Шартқа өзгерістер мен толықтырулар енгізу туралы келісімді Кепіл беруші алған күннен бастап 5 (бес) жұмыс күні ішінде Тіркеу органында осы Шарттың талаптарына сәйкес және қолданыстағы заңнамада белгіленген тәртіппен осы Шартқа кез келген және барлық өзгерістер мен толықтыруларды тіркеуге және Кепіл ұстаушыға растаушы құжаттардың түпнұсқаларын жоғарыдағы 4.1(a)-тармақта көзделген тәртіпте және мерзімде беруді жүзеге асыруға; және

### осы Шарт бойынша басқа да міндеттемелерді сақтауға міндеттенеді;

## Кепіл беруші Кепіл нысанасына зиян келтіруі мүмкін ешқандай іс-әрекет жасамайды және оған жол бермейді.

## 4.1-тармақта санамаланған жағдайлардың әрқайсысында Кепіл берушіге осындай оқиғаның басталғаны туралы белгілі болғаннан кейін дереу Кепіл беруші өз есебінен осындай шараларды қабылдауға және осындай жағдайларда Кепіл берушінің немесе Кепіл ұстаушының мүдделерін қорғау үшін негізді түрде қажет болуы мүмкін тиісті оқиғаға қатысты осындай іс-әрекеттерді жүзеге асыруға міндеттенеді.

## Егер осы Шартта өзгеше тікелей белгіленбесе, осы Шартқа сәйкес Кепіл беруші Кепіл ұстаушыға беретін құжаттар куәландырылған көшірме түрінде немесе Кепіл ұстаушының алдын ала жазбаша келісімімен кез келген өзге нысанда болуға тиіс.

# Кепіл ұстаушының міндеттері

## Қамтамасыз ету кезеңі ішінде, егер Кепіл берушімен жазбаша нысанда өзге келісім болмаса, Кепіл ұстаушы:

### қажеттілігіне қарай Қазақстан Республикасының заңнамасына сәйкес тиісті Тіркеуші органда Кепілді тіркеу бойынша Кепіл берушіге жәрдем көрсетуге;

### қамтамасыз ету кезеңі аяқталғаннан кейін 15 (он бес) жұмыс күні ішінде:

#### Тараптар келіскен нысан мен мазмұн бойынша кепілді тоқтату туралы осы Шартқа тиісті қосымша келісім жасасуға;

#### осы Шарт бойынша Кепіл нысанасынан ауыртпалықты (кепілді) алу үшін Кепіл берушіге жәрдем көрсетуге;

### Кепіл берушіден Кепіл берушіге жазбаша келісім беруге жазбаша сұрау салуды алған күннен бастап 15 (он бес) жұмыс күні ішінде 4.1(c)-тармақта көрсетілген қандай да бір іс-әрекетті жасауға келісім беруден жазбаша келісім түрінде немесе дәлелді түрде жазбаша бас тартуға міндетті.

# Кепіл ұстаушының құқықтары

## Бақылау ауысқан күннен бастап Кепіл ұстаушының:

### кез келген уақытта Кепіл нысанасының болуын және сақталуын тексеруге;

### Кепіл берушінің Кепіл нысанасын қорғау үшін Кепіл ұстаушы негізді түрде қажет немесе қалаулы деп есептейтін барлық және кез келген шараларды дереу қабылдауын талап етуге;

### егер Кепіл ұстаушы Кепіл нысанасы бойынша тиесілі кез келген салықтарды шектеусіз төлеуді қоса алғанда, Кепіл беруші мұны жасамады деп есептесе, Кепіл нысанасын сақтау және өзге де қорғау үшін ол қажет деп есептейтін барлық және кез келген шараларды қолдануға құқылы, бұл ретте Кепіл беруші Кепіл ұстаушыға осындай шараларды жасау кезінде Кепіл ұстаушы шеккен кез келген және барлық шығындар мен шығыстарды өтеуге міндетті;

### егер Кепіл ұстаушы тартқан тәуелсіз бағалаушы айқындаған Кепіл нысанасының құны Кепіл құнының деңгейінен 5%-дан (бес пайыз) төмен соманы құраса 4.1(k) тармағына сәйкес қосымша қамтамасыз етуді ұсынуды талап ету, осы Шартқа қосымша келісімге қол қою арқылы осы Шарттың талаптарында Кепіл ұстаушыға Кепіл ұстаушы үшін қолайлы қосымша қамтамасыз етуді ұсыну (бұл туралы Кепіл ұстаушы Кепіл берушіні хабардар етеді);

### 7-тармақта жазылған өз құқықтарын жүзеге асыру үшін өз таңдауы бойынша өзінің өкілі ретінде кез келген тұлғаны тағайындауға құқығы бар.

# Өндіріп алуды қолдану

## Кепіл ұстаушы Кепіл нысанасын сату арқылы, оның ішінде Қазақстан Республикасының заңнамасына сәйкес сауда-саттық (аукцион) өткізу арқылы соттан тыс мәжбүрлеу тәртібімен немесе Кепіл ұстаушының қалауы бойынша ғана сот тәртібімен кепіл нысанасының барлығын немесе бір бөлігін мынадай жағдайларда өндіріп алуға құқылы:

### Кепіл беруші өзі жауап беретін қамтамасыз етілген міндеттемелердің кез келгенін орындамаған немесе тиісінше орындамаған жағдайда;

### Кепіл беруші осы Шарттың 4.1(b), 4.1(c), 4.1(d), 4.1(e), 4.1(f), 4.1(g) және 4.1(h) тармақтарында көзделген міндеттемелерді бұзған жағдайда.

## Егер бұған қолданыстағы заңнамаға сәйкес жол берілетін болса, Кепіл ұстаушы Кепіл нысанасына өндіріп алуды қолдану нәтижесінде өндіріп алынған барлық ақшалай қаражатты мынадай тәртіппен пайдаланады:

### **бірінші кезекте**, өндіріп алуды қолдануға байланысты Кепіл ұстаушы шеккен шығындар мен шығыстарды төлеу үшін немесе олардың есебіне (заң кеңесшілерінің сыйақысын қоса алғанда, шектеусіз);

### **екінші кезекте**, қамтамасыз етілген міндеттемелерді өтеу үшін немесе олардың есебінен; және

### **үшінші кезекте**, артық соманы Кепіл берушіге немесе оған құқығы бар өзге тұлғаға төлеу үшін.

## Егер Кепіл нысанасына өндіріп алуды қолдану нәтижесінде Кепіл ұстаушы алған түсімдер Кепіл ұстаушыға заңды түрде тиесілі барлық соманы төлеу үшін жеткіліксіз болған жағдайда, Кепіл ұстаушының жетіспейтін соманы қолданыстағы заңнамада көзделген тәртіппен Кепіл берушінің кез келген өзге мүлкінен алуға құқығы бар.

## Осы Шарттың 7.1-тармағының мақсаттары үшін Кепіл беруші қамтамасыз етілген міндеттемелердің кез келгенін орындамаған немесе тиісінше орындамаған жағдайда Кепіл нысанасынан өндіріп алуды соттан тыс немесе сот тәртібімен (тек Кепіл ұстаушының таңдауы бойынша) қолдану мүмкіндігіне Кепіл беруші келіседі.

## Кепіл беруші Кепіл нысанасын өндіріп алуды жүзеге асыруда және өткізуде Кепіл ұстаушыға жәрдем көрсетуге, сондай-ақ Кепіл ұстаушының талабы бойынша тіркеу (Кепіл нысанасының бір бөлігіне немесе барлығына қатысты ауыртпалықты алып тастау) мақсаттары үшін Кепіл ұстаушының немесе оның өкілдерінің атына сенімхатты қоса алғанда, бұл үшін қажетті тиісті түрде ресімделген барлық құжаттарды уақтылы, шектеусіз беруге міндеттенеді.

# Кепілді тоқтату

## Осы Шарт бойынша Кепіл және Кепіл нысанасына қатысты осы Шарт Кепіл беруші қамтамасыз етілген міндеттемелерді толық көлемде орындаған және осы Шарттың 5.1-тармағы (b) тармақшасының (i) бөлігіне сәйкес осы Кепілді тоқтату туралы шартқа қосымша келісім жасалған сәттен бастап тоқтатылады.

## Кепіл беруші қамтамасыз етілген міндеттемелерді мерзімінен бұрын орындауға құқылы. Мұндай жағдайда Кепіл ұстаушы қамтамасыз етілген міндеттемелерді орындаған кезден бастап 30 (отыз) жұмыс күні ішінде (оның ішінде мерзімінен бұрын орындаған жағдайда) қажет болған кезде тиісті Тіркеуші органда Кепіл нысанасынан ауыртпалықты (кепілді) алу үшін қажетті әрекеттерді жасауға және Кепіл берушіге осындай құжаттарды тапсыруға міндетті.

## Осы 8-тармаққа сәйкес Кепіл тоқтатылған кезде Кепіл берушінің талабы бойынша Кепіл ұстаушы Кепіл берушінің есебінен қамтамасыз етілген міндеттемелердің орындалуын және Кепілдің тоқтатылуын растайтын тиісті құжаттарға қол қоя алады және Кепіл берушіге ұсына алады.

## Кепіл беруші Кепіл ұстаушыны қанағаттандыруға барлық қамтамасыз етілген міндеттемелерді толық орындағаннан кейін 10 (он) жұмыс күнінен кешіктірмей Кепіл беруші өз есебінен Кепілді тіркеуден шығару үшін қажетті барлық іс-әрекеттерді жасайды.

# Тараптардың жауапкершілігі

## Кепіл беруші осы Шарттың 4.1(a) тармағында көзделген міндеттемелерді 10 (он) жұмыс күнінен артық бұзған жағдайда, Кепіл беруші осы Шарттың 4.1 (a) тармағына сәйкес оған қатысты Кепіл тіркелуі тиіс болған бұзушылықтың әрбір күні үшін Кепіл нысанасы бөлігінің құнынан 0,1% (нөл бүтін оннан бір пайыз) мөлшерінде, бірақ Кепіл құнының 3%-нан (үш пайызынан) аспайтын тұрақсыздық айыбын төлеуге міндетті.

## Кепіл беруші осы Шарттың 4.1(b) немесе 4.1(c) немесе 4.1 (1) тармақтарында көзделген міндеттемелерді бұзған жағдайда, Кепіл беруші әрбір бұзушылық жағдайы үшін Кепіл нысанасының Кепілдік құнының 3% (үш пайыз) мөлшерінде тұрақсыздық айыбын төлеуге міндетті.

## Осы Шарт бойынша тұрақсыздық айыбын және (немесе) айыппұлдарды төлеу Тараптарды осы Шарт бойынша өз міндеттемелерін орындаудан, сондай-ақ осы Шартта көзделген әрекеттерді бұзуға байланысты өзге де әрекеттерді жүзеге асыру қажеттігінен босатпайды.

# Растамалар және кепілдіктер

## Кепіл беруші:

### Бақылау ауысқан күні Кепіл нысанасы сатылмағанын, кепілге салынбағанын (Кепіл ұстаушының пайдасына кепіл құқығын қоспағанда), даудың нысанасы болып табылмайтынын, оған ешқандай үшінші тұлғалардың құқықтары жоқ екендігін;

### Бақылау ауысқан күні Кепіл беруші Кепіл нысанасын тиісінше басқаруға уәкілеттік берілген тұлға болып табылатынын;

### осы Шартты жасасу үшін қажетті Кепіл беруші органдарының барлық келісімдері, шешімдері алынғанын және күшіне енгенін;

### Кепіл беруші Кепіл ұстаушыға ұсынған барлық нақты ақпарат оны ұсыну күніне барлық маңызды аспектілерде расталған және дұрыс болып табылатынын;

### Нәтижесінде ұсынылған ақпаратты дұрыс емес ете алатын немесе Кепіл ұстаушыны қандай да бір елеулі аспектілерде жаңылыстыруы мүмкін қандай да бір ақпарат жасырылмағанын растайды және кепілдік береді.

## Кепіл берушінің барлық кепілдіктері мен растамалары осы Шарттың елеулі талаптары болып табылады.

## Кепіл беруші Кепіл ұстаушының осы Шартта Кепіл беруші берген кепілдіктер мен растамаларға сүйене отырып, осы Шартты жасасатынын мойындайды.

## Кепіл ұстаушы:

### Кепіл ұстаушы Қазақстан Республикасының заңнамасына сәйкес тиісті түрде құрылған тұлға болып табылатынын;

### осы Шартты жасасу үшін қажетті Кепіл ұстаушы органдарының барлық келісімдері, шешімдері алынғанын және күшіне енгенін растайды және кепілдік береді.

## Тараптар осы Шарт күніне және Бақылау ауысқан күніне осы 10-тармаққа (10.1(a) және 10.1(b) - тармақта көрсетілген растамалар мен кепілдіктерді қоспағанда) сәйкес өз растамалары мен кепілдіктерін ұсынады. 10.1(a) және 10.1(b)-тармақтарда көрсетілген растамалар мен кепілдіктер Бақылаудың ауысқан күніне беріледі.

# Еңсерілмес күш жағдайлары (форс-мажор)

## Тараптардың бірінің осы Шарт бойынша міндеттемелерді орындауына кедергі келтіретін еңсерілмейтін күш мән-жайларының (форс-мажорлық мән-жайлар) туындауы туралы ол осындай мән-жайлар туындаған кезден бастап күнтізбелік 5 (бес) күннен кешіктірмей екінші Тарапты хабардар етуге міндетті. Бұл ретте осы Шарт бойынша міндеттемелерді орындау мерзімі осындай мән-жайлар қолданылған уақытқа мөлшерлес ауыстырылады.

## Форс-мажорлық мән-жайлардың туындау фактісін уәкілетті органдар және (немесе) ұйымдар осындай мән-жайлар басталған күннен бастап 15 (он бес) жұмыс күні ішінде құжатпен растауға тиіс. Еңсерілмес күш мән-жайларының туындауына сілтеме жасайтын тарап көрсетілген растайтын құжатты екінші Тарапқа уәкілетті ұйым және (немесе) орган құжатты берген күннен бастап 5 (бес) жұмыс күнінен кешіктірмей ұсынуға тиіс. Олай болмаған жағдайда форс-мажорлық мән-жайлардың басталуы расталмаған болып есептеледі.

## Форс-мажорлық мән-жайларға, бұл мән-жайлар Тараптардың еркінен тыс болған және Тараптардың кез келгенінің Шарт бойынша өз міндеттемелерін орындауын мүмкін етпеген жағдайда, жер сілкіністерін, су тасқындарын, дауылдарды, өрттерді және басқа да дүлей зілзалаларды, технологиялық апаттарды, әскери іс-қимылдарды немесе Тараптардың орынды бақылауынан тыс өзге де оқиғаларды қоса алғанда, бірақ олармен шектелмей жатады.

## Тараптардың, олардың жұмыскерлерінің және (немесе) үлестес тұлғаларының қасақана және (немесе) кінәлі әрекеттерінен және (немесе) әрекетсіздігінен туындаған мән-жайлар қандай да бір жағдайларда да форс-мажорлық мән-жайлар болып табылмайды.

## Егер форс-мажорлық жағдайлар қатарынан 2 (екі) ай ішінде міндеттемелерді орындауға кедергі келтірсе, Тараптар осы Шарттың талаптарын өзгертуге және (немесе) толықтыруға немесе Тараптардың өзара келісімі бойынша Шарттың қолданылуын тоқтатуға қатысты келіссөздерді бастауға тиіс.

# Басқа ережелер

## Қолданылатын құқық және дауларды шешу

Осы Шарт Қазақстан Республикасының заңнамасына сәйкес реттеледі және түсіндіріледі. Осы Шарттан туындауы мүмкін немесе оған байланысты, оның ішінде оған қол қоюға, бұзуға, тоқтатуға немесе жарамсыз деп тануға қатысты барлық даулар, келіспеушіліктер немесе наразылықтар Астана қаласының мамандандырылған ауданаралық экономикалық сотында сот тәртібімен шешіледі.

## Шығыстар

Шартты жасасу, ресімдеу және тіркеу (оның ішінде Шартқа өзгерістер мен толықтырулар) бойынша, сондай-ақ Кепіл нысанасына қатысты кепілді тоқтатуды тіркеу бойынша шығыстарды Кепіл беруші көтереді.

## Өзгерістер мен түзетулер

Осы Шарттың ешбір бөлігіне өзгерістер, толықтырулар мен түзетулер, мұндай өзгерістер жазбаша нысанда жүзеге асырылған жағдайда, әрі осы Шарттың тараптары қол қойған жағдайларды қоспағанда енгізілмейді.

## Басқаға беру

Бір де бір Тараптың екінші Тараптың алдын ала жазбаша келісімінсіз осы Шарт бойынша өз құқықтары мен міндеттемелерін толық немесе ішінара беруге құқығы жоқ.

## Бөлінуі

Әрқашан, бұл мүмкін болған жағдайда, осы Шарттың әрбір ережесі Қазақстан Республикасының қолданыстағы заңнамасының ережелеріне сәйкес күшін сақтайтындай қолданылуы және түсіндірілуі тиіс, алайда, егер осы Шарттың кез келген ережесі Қазақстан Республикасының қолданыстағы заңнамасына сәйкес орындалмайтын немесе жарамсыз болып шықса, бұл ереже оны қолдануға болмайтын немесе жарамсыз болып табылатын шамада ғана күшін жояды, бұл ретте осы Шарттың қалған ережелері де өзінің күші мен міндеттілігін толық шамада сақтайды.

## Шарттың даналары және тілі

Осы Шарт Тараптардың әрқайсысы үшін бір-бір данадан мемлекеттік және орыс тілдерінде 4 (төрт) данада, сондай-ақ Кепіл нысанасын тіркеу мақсатында Тіркеуші орган үшін 2 (екі дана) данада жасалды және қол қойылды, бұл ретте олардың әрқайсысы түпнұсқа құжат болып саналады және олардың барлығы бірдей заңды құжатты білдіреді. Осы Шарттың мемлекеттік тілдегі нұсқасы мен осы Шарттың орыс тіліндегі нұсқасы арасында қандай да бір айырмашылық болған жағдайда, осы Шарттың орыс тіліндегі нұсқасы басым күшке ие болады.

## Хабарламалар

### Осы Шартқа байланысты берілетін кез келген хабарламалар жазбаша түрде орындалуы тиіс және егер өзгеше көрсетілмесе, электрондық пошта немесе 12.7 (с)- тармағында көрсетілген мекенжай бойынша курьерлік поштамен хатпен жіберілуі мүмкін.

### Осы Шарт бойынша немесе оған байланысты жіберілетін немесе берілетін кез келген хабарлама немесе құжат үшін әрбір Тараптың мекенжайлары мен электрондық пошталары төменде Тараптардың атауларымен не кез келген Тараптың кез келген өзге де алмастыратын мекенжайларымен және электрондық поштасымен көрсетілгендер болып табылады, олар басқа Тараптарға кемінде 3 (үш) жұмыс күні бұрын хабарламада көрсетілуі мүмкін.

### 12.7(b)-тармағында көрсетілген мекенжайлар:

**Кепіл беруші**: [●]

Мекенжайы: [●]

Назарына: [●]

Электрондық пошта: [●]

**Кепіл ұстаушы**: **«Тау-Кен Самұрық» ұлттық тау-кен компаниясы» АҚ**

Мекенжайы: [●]

Назарына: [●]

Электрондық пошта: [●]

### Осы Шарт бойынша немесе оған байланысты бір тұлға басқа тұлғаға беретін немесе жіберетін кез келген хабарламаның немесе құжаттың келесі жағдайларда заңды күші болады:

#### электрондық пошта арқылы жіберілген жағдайда, қайта жіберілгеннен кейін; немесе

#### тиісті мекенжай бойынша жеткізуді жүзеге асыру сәтінде хат жіберілген жағдайда,

### егер 12.7(c)-тармағында көзделген мекенжай деректерінің бөлігі ретінде нақты департамент немесе лауазымды тұлға көрсетілсе, егер ол осындай департаментке немесе лауазымды тұлғаға жолданған болса.

### Осы 12.7-тармаққа сәйкес немесе соған байланысты жіберілетін кез келген хабарламалар орыс тілінде ресімделеді.

## Сыбайлас жемқорлыққа қарсы талаптар

### Кепіл ұстаушы Кепіл берушіні Кепіл ұстаушының сыбайлас жемқорлыққа қарсы іс-қимыл саясатының (бұдан әрі – «**Саясат**») қағидаттары мен талаптары туралы хабардар етеді. Осы Шартты жасасу арқылы Кепіл беруші Саясатпен танысқанын растайды. Осы Шарт бойынша өз міндеттемелерін орындау кезінде Тараптар өз жұмыскерлерінің Қазақстан Республикасының Сыбайлас жемқорлыққа қарсы заңнамасының талаптарын сақтауға және сақтауын қамтамасыз етуге, сондай-ақ осы Шарттың мақсаттары үшін қолданылатын халықаралық актілерде және шет мемлекеттердің сыбайлас жемқорлыққа қарсы іс-қимыл туралы заңнамалық актілерінде көзделген сыбайлас жемқорлық құқық бұзушылықтарды жасамауға міндеттенеді.

### Осы Шарттың мақсатында сыбайлас жемқорлық құқық бұзушылықтарға пара беру не алу кезінде жасалатын қасақана іс-әрекеттер, коммерциялық параға сатып алу не Тараптар жұмыскерінің өз қызмет бабын ақша, құндылықтар, сыйлықтар және өзге де мүлік немесе мүліктік, физикалық немесе моральдық сипаттағы қызметтер түрінде пайда алу мақсатында Тараптардың заңды мүдделеріне қайшы өзге де заңсыз пайдалануы, өзі үшін немесе үшінші тұлғалар үшін өзге де мүліктік құқықтар алу не басқа жеке тұлғалардың көрсетілген адамға мұндай пайданы заңсыз беруі, Қазақстан Республикасының не Тараптың болған және (немесе) бизнес жүргізген елінің сыбайлас жемқорлыққа қарсы заңнамасына (бұдан әрі – «**Сыбайлас жемқорлық құқық бұзушылықтар**») сәйкес өзге де мүліктік игіліктер мен артықшылықтар алу жатады.

### Тарапта сыбайлас жемқорлық құқық бұзушылық болды немесе болуы мүмкін деген негізделген болжам пайда болған жағдайда (сыбайлас жемқорлық қылмыс жасауға байланысты басқа Тараптың жұмыскеріне (жұмыскерлеріне) қатысты қылмыстық іс қозғау туралы ақпаратты не сыбайлас жемқорлық құқық бұзушылық туралы өзге де анық ақпаратты алған кезде), мұндай Тарап бұл туралы басқа Тарапты тиісті фактілерді көрсете отырып, жазбаша нысанда хабардар етуге міндеттенеді (бұдан әрі – «**Хабарлама**») және басқа Тараптан сыбайлас жемқорлық құқық бұзушылық болмағаны немесе болмауы мүмкін екендігі туралы растау алынғанға дейін осы Шарт бойынша міндеттемелерді орындамауға құқылы. Көрсетілген растауды екінші Тарап хабарлама алынған күннен бастап күнтізбелік 10 (он) күн ішінде ұсынуы тиіс.

### Сыбайлас жемқорлық құқық бұзушылық жасағаны туралы анық ақпарат алған кезде және осы баптың ережелері сақталған кезде Кепіл ұстаушы Кепіл берушіге тиісті жазбаша хабарлама жібере отырып, осы Шартты бір жақты тәртіппен орындаудан толық немесе ішінара бас тартуға құқылы.

### Кепіл берушіде осы Шарттың қандай да бір ережелерін бұзу болды немесе болуы мүмкін деген күдік туындаған кезде Кепіл беруші Кепіл ұстаушыны кез келген ыңғайлы тәсілмен, оның ішінде байланыс ақпараты Кепіл ұстаушының корпоративтік веб-сайтында орналасқан «жедел желі» арқылы дереу хабардар етуге міндеттенеді.

## Шарттың қолданылу мерзімі

Осы Шарт пен ол бойынша кепіл құқығы Тараптар қол қойған күннен бастап күшіне енеді және Кепіл беруші қамтамасыз етілген міндеттемелерді толық және тиісінше орындағанға дейін қолданылады.

# Тараптардың қолдары мен деректемелері

|  |  |
| --- | --- |
| **Кепіл ұстаушы:** **«Тау-Кен Самұрық» ұлттық тау-кен компаниясы» акционерлік қоғамы**  |  |
| Қазақстан Республикасы, Астана қаласы, Сығанақ көшесі, 17/10Шот нөмірі теңгемен: Z946010111000229503 Шот нөмірі АҚШ долларымен: KZ046018821000996551Бенефициар банктің БСК/SWIFT: HSBKKZKXБенефициар банктің атауы:«Қазақстан Халық Банкі» АҚ |  |
| **\_\_\_\_\_\_\_\_\_\_\_\_\_\_\_\_\_\_****[*лауазымы мен аты-жөнін көрсетіңіз*]**  |  |
|  |  |
|  |  |
| **Кепіл беруші:** [*атауын көрсетіңіз*] |  |
| Қазақстан Республикасы, [*мекенжайын көрсетіңіз*] БСН: [*көрсетіңіз*]ЖСК: [*көрсетіңіз*]БСК: [*көрсетіңіз*] |  |
| **\_\_\_\_\_\_\_\_\_\_\_\_\_\_\_\_\_\_****[*лауазымы мен аты-жөнін көрсетіңіз*]**  |  |
|  |  |